wickkiey/tamil-wikipedia-chunked huggingface dataset:
# மக்கள் தொகைக் கணக்கெடுப்பு

ஆம் ஆண்டு நெதர்லாந்தில் ஓர் கணக்கெடுப்பு அலுவலர் வாகனவீடொன்றில் வாழும் குடும்பத்தினை கணக்கெடுத்தல்]]
**கணக்கெடுப்பு ** (census) என்று குறிப்பிட்ட சமயத்தில் ஒரு நாட்டின் தொகுப்பு ஒன்றிலுள்ள ஒவ்வொருவரையும் குறித்த தரவுகளை பெறுவதுக் குறிப்பிடப்படுகிறது. பொதுவாக இது மக்கள்தொகை கணக்கெடுப்பைக் குறித்தாலும் விலங்குகள், வாகனங்கள் போன்ற தொகுப்புகளின் தரவுகளைப் பெறுதலும் உள்ளிட்டது. ஐக்கிய நாடுகள் வரையறைப்படி மக்கள்தொகை மற்றும் குடியிருப்புகள் குறித்த கணக்கெடுப்புகள் " தனித்துவ கணக்கெடுப்பாக, வரையறுக்கப்பட்ட பகுதியில் அனைவருக்கும் பொதுவானதாக, ஒரே நேரத்தில் மற்றும் வரையறுக்கப்பட்ட கால இடைவெளியில்" இருக்க வேண்டும்.மேலும் மக்கள்தொகை கணக்கெடுப்பு ஒவ்வொரு பத்து ஆண்டுகளுக்கு ஒருமுறை எடுக்கப்பட வேண்டும் என பரிந்துரைக்கிறது. ஆங்கிலச் சொல்லான சென்சஸ் என்பது இலத்தீன் மொழியிலிருந்து பெறப்பட்டது. உரோமைப் பேரரசு காலத்தில் இராணுவ சேவைக்காக உடற்தகுதி பெற்ற அனைத்து ஆண்களைக் குறித்தப் பட்டியல் திரட்டப்பட்டது.  
கணக்கெடுப்பு, ஓர் தொகையின் தெரிவுசெய்த பகுதியிலிருந்து தரவுகள் பெறப்படும் கூறிடலிலிருந்து வேறுபட்டது. சிலநேரங்களில் கணக்கெடுப்பின் இடைக்காலங்களில் கூறிடல் முறையில் தரவுகள் பெறப்படுவது உண்டு.  
கணக்கெடுப்பு திட்டமிடுபவர்கள், ஆராய்ச்சியாளர்கள் மற்றும் வணிகங்கள் (சந்தைப்படுத்தல்), சமூகவியலாளர்கள் போன்றோருக்குப் பயனுள்ளதாக அமைகிறது. நாட்டு வளர்ச்சிக்கான திட்டப்பணிகளை வடிவமைக்கவும் மக்களாட்சித் தொகுதிகளை வெவ்வேறு நிலைகளில் தீர்மானிக்கவும் இவை பயனாகின்றன.
# மக்கள் தொகைக் கணக்கெடுப்பு

## இந்தியாவில் கணக்கெடுப்பு

இந்திய மக்கள்தொகைப் பரம்பலைக் குறித்த தகவல்களைப் பெறும் முதன்மையான ஆவணமாக பத்தாண்டுகளுக்கொருமுறை எடுக்கப்படும் மக்கள்தொகை கணக்கெடுப்பு அமைந்துள்ளது. முதல் இந்திய கணக்கெடுப்பு 1872ஆம் ஆண்டு எடுக்கப்பட்டது. அப்போது வெவ்வேறு பகுதிகளில் வெவ்வேறு காலகட்டங்களில் நடந்தது. நாடு முழுவதும் ஒரே நேரத்தில் நடந்த முதல் கணக்கெடுப்பு 1881ஆம் ஆண்டில் எடுக்கப்பட்டது. அதுமுதல் 10 ஆண்டுகளுக்கு ஒரு முறை கணக்கெடுப்பு எடுக்கப்படுகிறது. 2010-11 ஆம் ஆண்டில் நிகழும் கணக்கெடுபு 15-வது மற்றும் விடுதலைக்கு பின்னதாக எடுக்கப்படும் 7-வது கணக்கெடுப்பு ஆகும். இது உலக வரலாற்றிலேயே எடுக்கப்படும் மிகப்பெரிய கணக்கெடுப்பாக அமையும்  
இப்பணியை 1948ஆம் ஆண்டு இந்திய கணக்கெடுப்பு சட்டத்தின் (1948 Census of India Act) கீழ் இந்திய அரசின் உள்துறை அமைச்சகம் மேற்கொள்கிறது. இந்தச் சட்டத்தின்படி கணக்கெடுப்பு நாட்களை முடிவு செய்யவும் கணக்கெடுக்கும் பணிக்கு எந்த குடிமகனையும் அழைக்கவும் அரசிற்கு அதிகாரம் வழங்கப்பட்டுள்ளது. கணக்கெடுப்பிற்கு தேவைப்படும் தகவல்களை பிழையின்றி அளிப்பது ஒவ்வொரு குடிமகனுக்கும் கட்டாயமாக்கப்பட்டுள்ளது. பிழையான தகவல்களைக் கொடுப்பதற்கும் தகவல்களை மறுப்பதற்கும் தண்டனைகள் குறிப்பிடப்பட்டுள்ளன. மற்றுமொரு சிறப்பங்கமாக இச்சட்டத்தில் தனிநபர் தகவல்கள் இரகசியமாக வைக்கப்பட்டு பாதுகாக்கப்படும் என்ற உறுதிமொழி கொடுக்கப்பட்டுள்ளது. கணக்கெடுப்புத் தகவல்கள் மீளாய்விற்கோ நீதிமன்ற சாட்சியத்திற்கோ தரப்படாது.  
கணக்கெடுப்பு இரு கட்டங்களாக நடைபெறுகிறது:முதற்கட்டத்தில் இல்லங்களும் வீட்டெண்களும் பட்டியலிடப்படுகின்றன;இரண்டாம் கட்டத்தில் தனிநபர் தகவல்கள் பதியப்படுகின்றன.தற்போதைய கணக்கெடுப்பில் சூன் 1,2010 முதல் சூலை 15 வரை முதற்கட்ட கணக்கெடுப்பு நடந்தது. இரண்டாம் கட்டப் பணி பெப்ரவரி 9, 2011 முதல் பெப்ரவரி 28 வரை நடைபெறுகிறது. தற்போதைய கணக்கெடுப்பில் பெறப்படும் தரவுகள்: நபர் விபரம், குடும்ப தலைவருக்கு உறவு முறை, இனம், பிறந்த தேதி, வயது, திருமண நிலை, மதம், எஸ்.சி.,/எஸ்.டி., மாற்றுத்திறன், தாய்மொழி, அறிந்த பிற மொழி, எழுத்தறிவு, கல்விநிலையம் செல்லும் நிலை, அதிகபட்ச கல்வி, வேலை, தொழில், பிறந்த இடம், கடைசியாக வசித்த இடம், இடம்பெயர்ச்சிக்கான காரணம், கிராம/நகரில் தங்கிய விபரம், பிறந்த மொத்த குழந்தைகள், உயிருடன் வாழும் குழந்தைகள், கடந்த ஓராண்டில் பிறந்த மொத்த குழந்தைகள் போன்ற 29 கேள்விகளுக்கு பதில் சேகரிக்கப்படுகிறது.
# மக்கள் தொகைக் கணக்கெடுப்பு

## இலங்கையில்

இலங்கையின் கணக்கெடுப்பு ஒவ்வொரு பத்தாண்டு இடைவெளியில் கணக்கெடுப்பு மற்றும் புள்ளியியல் துறையால் எடுக்கப்படுகிறது.உள்நாட்டுப் போரின் விளைவாக கடந்த முப்பதாண்டுகளில் நாடுதழுவிய கணக்கெடுப்பு எடுக்கப்படவில்லை. போர் முடிந்த சூழலில் 2011ஆம் ஆண்டு கணக்கெடுப்பு நிகழ உள்ளது. நாட்டின் அனைத்து கிராம நிலதாரி (GN) கோட்டங்களிலும் கணக்கெடுப்பு நடைபெறும்.  
இலங்கையில் முதல் அறிவியல்பூர்வ கணக்கெடுப்பு 27 மார்ச்சு 1871ஆம் ஆண்டில் நடந்தது. கடைசி நான்கு கணக்கெடுப்புகள் 1963, 1971, 1981 மற்றும் 2001 ஆண்டுகளில் நடந்தது. ஈழப்போரின் விளைவாக 2001ஆம் ஆண்டு 18 மாவட்டங்களில் மட்டுமே எடுக்கப்பட்டது. 1989ஆம் ஆண்டில் கணக்கெடுப்பு மதிப்பீடு மட்டுமே மேற்கொள்ளப்பட்டது.
# பிரடெரிக் நோர்த்

**சர் பிரடெரிக் நோர்த்** (*Frederick North, 5th Earl of Guilford*, பெப்ரவரி 7, 1766 – அக்டோபர் 14 1827) ஒரு பிரித்தானிய அரசியவாதி மற்றும் குடியேற்றவாத நிருவாகி. இவர் ஐக்கிய இராச்சியத்தின் முடிக்குட்பட்ட நாடாக இலங்கை மாறியதன் பின்னர் முதலாவது பிரித்தானிய தேசாதிபதி ஆவார். பிரித்தானிய அரசால் அக்டோபர் 12 1798 அன்று இவர் நியமிக்கப்பட்டார்; சூலை 19 1805 வரை பதவி வகித்தார்.
# பிரடெரிக் நோர்த்

## முக்கிய சீர்த்திருத்தங்கள்

இவரால் செய்யப்பட்ட முக்கிய சீர்த்திருத்தங்களாவன:
- நிலவரிகளை வசூலிக்க மாகாண அதிகாரிகளை நியமித்தல்.
- அமிர்தார்கள் நீக்கப்பட்டு முகாந்திரம்கள் நியமனம் பெற்றமை. (இவர்களுக்கு வேதனம் வழங்கப்பட்டது)
- புதிய இலாகாக்கள் அமைக்கப்பட்டன. (உதாரணம்: தபால், கல்வி, சுகாதாரம், நில அளவை போன் இலாக்காக்கள்)
- கறுவா உற்பத்திப் பகுதிகளுக்குப் பொறுப்பாக ஒரு பிரித்தானிய அதிகாரி நியமிக்கப்பட்டார்.
- கிரிமினல் நீதிமன்றம், உயர்நீதிமன்றம் போன்றன அமைக்கப்பட்டன.
- இலங்கையின் சட்டமரபுகளையும், ஒல்லாந்த நீதிமுறைகளையும் உள்ளடக்கிய இலங்கையின் சட்டத்தொகுதியொன்று உருவாக்கப்பட்டது.
- சுதேச பாடசாலைகள் நிறுவப்பட்டு, ஆசிரியர்களுக்கு வேதனம் வழங்கப்பட்டது.
- முத்துராஜவெல திட்டம் ஆரம்பிக்கப்பட்டது.
- அம்மைப்பால் கட்டும் முறை ஆரம்பிக்கப்பட்டது.
- அரசாங்க வர்த்தமானி அறிமுகப்படுத்தப்பட்டது.
# பிரடெரிக் நோர்த்

## கட்டுக்கோப்பான நிர்வாகம்

இலங்கையில் பிரித்தானியரின் ஆட்சிக்குட்பட்டிருந்த பிரதேசங்களில் ஒரு கட்டுக்கோப்பான நிர்வாகத்தை ஏற்படுத்துவதில் இவரின் பணி அளப்பரியதாகக் கொள்ளப்படுகின்றது.  
- *மெண்டிஸ், ஜீ. ஸி*. நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி - 1969
- *பீ. எம். புன்னியாமீன்*. வரலாறு ஆண்டு 11 சிந்தனை வட்டம் 1998
# ரொனி லியோங்

**டோனி லியுங் சியு வை** (பிறப்பு:27 சூன் 1962) என்பவர் ஹாங்காங் நாட்டு நடிகர் மற்றும் பாடகர் ஆவார். இவர் ஆசியாவில் மிகவும் வெற்றிகரமான மற்றும் சர்வதேச அளவில் அங்கீகரிக்கப்பட்ட நடிகர்களில் ஒருவர் ஆவார். இவர் 2000 ஆம் ஆண்டில் 'இன் மூட் ஃபார் லவ்' என்ற படத்தில் நடித்ததற்காக சிறந்த நடிகருக்கான கான் திரைப்பட விழா விருது உட்பட பல சர்வதேச அளவிளான விருதுகளையும் வென்றுள்ளார். அவர் சிஎன்எனால் *ஆசியாவின் 25 சிறந்த நடிகர்களில்* ஒருவராக பெயரிடப்பட்டார்.  
இவர் 2021 இல் மார்வெல் ஸ்டுடியோ தயாரித்து வெளியான மார்வெல் திரைப் பிரபஞ்சத் திரைப்படமான சாங்க்-சி அண்ட் தி லெஜெண்ட் ஒப் தி டென் ரிங்ஸ் என்ற படத்தில் 'சூ வென்வு' என்ற கதாபாத்திரத்தில் நடித்துள்ளார். marking his Hollywood debut.
# புதுப் பண்பாட்டு இயக்கம்

**புதுப் பண்பாட்டு இயக்கம்** (New Culture Movement) (சீனம்: 新文化运动; பின்யின்: Xīn Wénhuà Yùndòng) என்பது 1910 நடுவில், 1920 களில் சீனாவில் உருப்பெற்ற ஒரு இலக்கிய இயக்கம் ஆகும். சீனாவின் மரபு சார், கன்பூசியப் பண்பாட்டீன் மீது வெறுப்படைந்து, அப்போது தோற்றுவிக்கப்பட்ட சீனக் குடியரசு மீதும் வெறுப்படைந்து இந்த இயம் தோன்றியது. இவர்கள் ஒரு புதுச் சீனப் பண்பாட்டை, உலக மற்றும் மேற்குலக அடிப்படைகளுக்கு அமைய, குறிப்பாக மக்களாட்சி, அறிவியல் போன்றவற்றுக்கு முக்கியத்துவம் கொடுத்து இந்த இலக்கிய இயக்கம் முன்னெடுக்கப்பட்டது. இதில் Chen Duxiu, Cai Yuanpei, Li Dazhao, Lu Xun, and Hu Shi போன்றோர் சில முக்கிய எழுத்தாளர்கள் ஆவர்கள்.  
இவர்களின் கொள்கைகளாக பின்வருவன இருந்தன:
- தாய் மொழியில் இலக்கியம்
- ஆண் ஆதிக்க குடும்ப முறை எதிர்ப்பு, தனிமனித சுதந்திரம், பெண்கள் உரிமைகள் ஆதரவு
- சீனாவை உலகின் நாடுகளில் ஒரு நாடாக ஏற்றுக் கொள்ளல், கன்பூசியப் பண்பாட்டால் சீனாவே உயர்வு பெற்றது என்பதை விடுதல்
- மரபு இலக்கியங்களை, வரலாற்றை, முறைமைகளை மீளாய்வு செய்தல்
# தோமசு மெயிற்லண்ட்

**சேர் தோமசு மெயிற்லண்ட்** (*Sir Thomas Maitland*, 10 மார்ச் 1760 – 17 சனவரி 1824) ஐக்கிய இராச்சியத்தின் முடிக்குட்பட்ட நாடாக இலங்கை மாறியதன் பின்னர் நியமிக்கப்பட்ட இரண்டாவது **பிரித்தானிய தேசாதிபதி** ஆவார். சார் பிரடெரிக் நோத் காலத்தில் ஆரம்பிக்கப்பட்ட இச்சீர்த்திருத்த நடவடிக்கைகள் சேர் தோமசு மெயிற்லண்ட் காலத்திலும் தொடர்ந்தன. அத்துடன் மேலும் சில சீர்த்திருத்தங்கள் இவரால் மேற்கொள்ளப்பட்டன. பிரித்தானிய அரசால் சூலை 19 1805 முதல் மார்ச்சு 19 1811 வரை இவர் பதவியில் இருந்தார்.
# தோமசு மெயிற்லண்ட்

## முக்கிய சீர்த்திருத்தங்கள்

இவரால் செய்யப்பட்ட முக்கிய சீர்த்திருத்தங்களாவன:
- சிவில் அதிகாரிகள் வர்த்தக நடவடிக்கைகளில் ஈடுபடுவது தடுக்கப்பட்டது.
- சிவில் அதிகாரிகள் 3 தரங்களாகப் பிரிக்கப்பட்டனர்.
- நீதிபதிகளாக பிரித்தானிய சட்டநூலறிஞர்கள் நியமிக்கப்பட்டனர்.
- முஸ்லிம் சட்டங்கள் தொகுக்கப்பட்டன.
- 1811ல் யூரி விசாரணை முறை ஏற்படுத்தப்பட்டது.
- மாகாணக்கோடுகள் அமைக்கப்பட்டன.
- சுதேச மக்கள் நலன்கள் மீது கரிசனை காட்டப்பட்டது.
# தோமசு மெயிற்லண்ட்

## உள்நாட்டு மக்களின் நலன்களில் அக்கறை

இலங்கை வரலாற்றில் பிரித்தானியர் ஆட்சிக்காலத்தில் பல நிர்வாகக் கட்டமைப்புகள் ஏற்படுத்தப்பட்டன. சேர் பிரடெரிக் நோத் காலத்தில் ஆரம்பிக்கப்பட்ட இச்சீர்த்திருத்த நடவடிக்கைகள் சேர் தோமசு மெயிற்லண்ட் காலத்திலும் தொடர்ந்தன. பிரடெரிக் நோத்தைவிட இவரால் மேற்கொள்ளப்பட்ட சீர்த்திருத்தங்கள் இலங்கையின் பிற்கால அரசியல் வளர்ச்சியில் ஒரு அடிப்படையை ஏற்படுத்தின. பிரடெரிக் நோத்தினால் செயற்படுத்த முடியாது போன திட்டங்களை அவர் செயற்படுத்தி வெற்றிகண்டார். குறிப்பாக உள்நாட்டு மக்களின் நலன்களில் இவர் கரிசனை காட்டியமை ஒரு விசேட அம்சமாக வரலாற்றாசிரியர்கள் சுட்டிக் காட்டுகின்றனர்.  
- *மெண்டிஸ், ஜீ. ஸி*. நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி - 1969
- *பீ. எம். புன்னியாமீன்*. வரலாறு ஆண்டு 11 சிந்தனை வட்டம் 1998
# பல்கலைக்கழகங்கள் மற்றும் ஆய்வு மையங்கள் (சுவீடன்)

சுவீடன் நாட்டு பல்கலைக்கழகங்கள் மற்றும் ஆய்வு மையங்களின் பட்டியல் பின்வருமாறு:
# பல்கலைக்கழகங்கள் மற்றும் ஆய்வு மையங்கள் (சுவீடன்)

## புகழ் பெற்றவை

1. அரசு தொழில் மையம்
1. ஸ்டாக்ஹோம் பல்கலைக்கழகம்
1. உப்சாலா பல்கலைக்கழகம்
1. உமியோ பல்கலைக்கழகம்
1. கரோலின்ஸ்கா மையம்
1. கோதெபாய் பல்கலைக்கழகம்
1. சால்மெர்ஸ் தொழில் பல்கலைக்கழகம் -தனியார்
1. சுவீடிய தொற்றுநோய் தடுப்பு மையம்
1. சுவீடிய விவசாய விஞ்ஞான பல்கலைக்கழகம்
1. லுண்ட் தொழில் மையம்
1. லுண்ட் பல்கலைக்கழகம்
1. லுலியே தொழில் பல்கலைக்கழகம்
# பல்கலைக்கழகங்கள் மற்றும் ஆய்வு மையங்கள் (சுவீடன்)

## நகரங்களில் உள்ளவை

1. கார்ல்சுடாட் பல்கலைக்கழகம்
1. ஸ்டாக்ஹோம் பொருளாதாரப்பள்ளி -தனியார்
1. ஓரபுரோ பல்கலைக்கழகம்
1. சுகொவ்டே பல்கலைக்கழகம்
1. மிட் சுவீடன் பல்கலைக்கழகம்
1. யோன்சோபிங் பல்கலைக்கழகம் -தனியார்
1. லின்ஷோபிங் பல்கலைக்கழகம்
1. லின்னேயஸ் பல்கலைக்கழகம்  
| ஆய்வு நல்கை
(2009) சுவீடிய குரோனா (பில்லியன்களில்) |  |  |  |  |  |
| --- | --- | --- | --- | --- | --- |
| உப்சாலா பல்கலைக்கழகம் | 1477 | 1477 | 20,450 | 3.265 |  |
| லுண்ட் பல்கலைக்கழகம் | 1666 | 1666 | 28,554 | 3.975 |  |
| கோதெபாய் பல்கலைக்கழகம் | 1954 | 1891 | 24,900 | 2.999 |  |
| ஸ்டாக்ஹோம் பல்கலைக்கழகம் | 1960 | 1878 | 28,200 | 2.203 |  |
| கரோலின்ஸ்கா மையம் | 1965 | 1810 | 5,500 | 4.027 |  |
| உமியோ பல்கலைக்கழகம் | 1965 | 1965 | 15,850 | 1.977 |  |
| அரசு தொழில் மையம் | 1970 | 1827 | 11,950 | 2.033 |  |
| லின்ஷோபிங் பல்கலைக்கழகம் | 1975 | 1969 | 17,200 | 1.516 |  |
| சுவீடிஷ் விவசாய விஞ்ஞான பல்கலைக்கழகம் | 1977 | 1775 | 3,600 | 1.812 |  |
| லுலியே தொழில் பல்கலைக்கழகம் | 1997 | 1971 | 6,350 | 0.711 |  |
| கார்ல்சுடாட் பல்கலைக்கழகம் | 1999 | 1977 | 7,750 | 0.303 |  |
| ஓரபுரோ பல்கலைக்கழகம் | 1999 | 1977 | 8,600 | 0.342 |  |
| மிட் சுவீடன் பல்கலைக்கழகம் | 2005 | 1993 | 7,600 | 0.333 |  |
| லின்னேயஸ் பல்கலைக்கழகம் | 2010 | 1977 | 15,000 | -- | } |
# பல்கலைக்கழகங்கள் மற்றும் ஆய்வு மையங்கள் (சுவீடன்)

## ஷாங்காய் மதிப்பீடு

உலகப் பல்கலைகழகங்களின் கல்வித் தகுதி மதிப்பீட்டு வரிசையின்படி (Academic Ranking of World Universities (ARWU)) சுவீடியப் பல்கலைகழகங்கள்:  
| உப்சாலா பல்கலைக்கழகம் | 59 | 74 | 74 | 65 | 66 | 71 | 76 | 66 | 67 |  |
| --- | --- | --- | --- | --- | --- | --- | --- | --- | --- | --- |
| லுண்ட் பல்கலைக்கழகம் | 93 | 92 | 92 | 90 | 97 | 97 | - | - | 109 |  |
| கோதெபாய் பல்கலைக்கழகம் | - | - | - | - | - | - | - | - | 263 |  |
| ஸ்டாக்ஹோம் பல்கலைக்கழகம் | - | 97 | 97 | 84 | 86 | 86 | 88 | 79 | 81 |  |
| கரோலின்ஸ்கா மையம் | 39 | 46 | 46 | 48 | 53 | 51 | 50 | 42 | 44 |  |
| உமியோ பல்கலைக்கழகம் | - | 248 | 252 | 253 | 256 | 256 | 252 | 249 | 247 | } |
# உடுவில் சிவஞானப் பிள்ளையார் ஆலயம்

**உடுவில் சிவஞானப் பிள்ளையார் ஆலயம்** இலங்கையின் வடக்கே யாழ்ப்பாணத்தின் வலிகாமம் பகுதியில் உள்ள உடுவில் கிராமத்தில் உடுவில்-மானிப்பாய் வீதியில் அமைந்துள்ளது. இக்கோயிலில் சிவன், அம்பாள், நடராசர், நவக்கிரகம் மற்றும் பைரவர் ஆகிய பரிவாரமூர்த்திகள் உள்ளன. ஆண்டுக்கு ஒருமுறை ஆனிப் பௌர்ணமியைத் தீர்த்தமாகக் கொண்டு 10 நாட்கள் திருவிழா நடைபெறும். ஒன்பதாம், பத்தாம் நாட்களில் முறையே தேர், தீர்த்தத் திருவிழாக்கள் நடைபெறுகின்றன.
# குர்ரம் சோகன்

**குர்ரம் ரசீட் சோகன்** (*Khurram Rasheed Chohan*, பிறப்பு: பிப்ரவரி 22, 1980) கனடா அணியின் தற்போதைய பந்துவீச்சாளர். பாக்கிஸ்தான், லாகூர் நகரில் பிறந்த சோகன் வலதுகை துடுப்பாட்டக்காரர், மிதவிரைவு பந்துவீச்சாளர். இவர்கனடா தேசிய அணி, லாகூர் லயன்ஸ் அணி, லாகூர் வீல்ஸ் அணி, பாக்கிஸ்தான் 19 இன் கீழ் அணிகளில் அங்கத்துவம் பெறுகின்றார். இவரது புனைபெயர் கே.சீ.
# பார்த் தேசாய்

**பார்த் அஜேகுமார் தேசாய்** (Parth Ajaykumar Desai, பிறப்பு: திசம்பர் 11, 1990) கனடா அணியின் தற்போதைய பந்துவீச்சாளர். குஜராத் நௌசாரி நகரில் இல் பிறந்த தேசாய் வலதுகை துடுப்பாட்டக்காரர், மிதவிரைவு பந்துவீச்சாளர். இவர்கனடா தேசிய அணி, கனடா 19 இன் கீழ் அணிகளில் அங்கத்துவம் பெறுகின்றார்.
# ஜான் டேவிசன்

**ஜான் மைக்கல் டேவிசன்**: (John Michael Davison, பிறப்பு: மே 9 1970) கனடா அணியின் தற்போதைய சகலதுறை ஆட்டக்காரர். பிரித்தானிய கொலம்பியா கம்பல் ஆறுவில் பிறந்த டேவிசன் வலதுகை துடுப்பாட்டக்காரர், இவர்கனடா தேசிய அணி, தென் ஆத்திரேலியா,
விக்டோரியா அணிகளில் அங்கத்துவம் பெறுகின்றார்.
# தன்னார்வம்

தன்னார்வத்தை முன்னிறுத்தக் கையாளப்பட்ட யுத்தி ஒன்று]]  
**தன்னார்வம்** (*Self-interest*) என்பது எவரதும் அல்லது எந்த ஒரு அமைப்பினதும் அதிகாரத்திற்கோ அல்லது கட்டளைக்கோ அடிப்பணியாது, தனக்குள் ஏற்படும் ஓர் ஆர்வத்தின் வெளிப்பாடாகத் தோற்றம்பெறும் உளவியல் சார்ந்த வெளிப்பாடாகும். தன்னார்வம் என்பது எப்போதும் அடுத்தவரின் கருத்துத்திணிப்பையோ, அடுத்தவரின் நோக்கத்தை ஈடுசெய்யும் முகமாகவோ அமைவதில்லை. இது உளவியல் சார்ந்த வெளிப்பாடு என்பதால், ஆர்வம் என்பது அவரவர் ஆள்மனதில் இருந்தே தோற்றம் பெறுகிறது.  
இந்த ஆர்வம் என்பது ஒவ்வொருவருக்கும் ஒவ்வொரு துறைசார்ந்து ஏற்படுகிறது. உலகில் மாபெரும் வெற்றியாளர்கள், புரட்சியாளர்கள், சாதனையாளர்கள் போன்றோரின் வெற்றிகளுக்கும் திருப்புமுனைகளுக்கும் அவரவரது ஆர்வம் கொண்ட துறை மீதான செயல்பாடுகளே காரணமாகியுள்ளன; உலக வரலாற்றில் சான்றுகளாகவும் உள்ளன. எவருக்கு எந்தத் துறையில் ஆர்வம் ஏற்படுகிறதோ, அந்தத்துறையில் தனது முன்னெடுப்புகளைத் தொடரும் போது வெற்றிகள் கிடைக்கின்றன. வெற்றிகள் சாதனைகளாகவும் பரிணமிப்பவைகளும் உள்ளன.  
தன்னார்வம் என்பது வேலையற்று வெறுமனே இருப்பவருக்கும் ஏற்படும், மணித்துளிக்கு பல்லாயிம் டொலர்களை ஈட்டுவோருக்கும் ஏற்படும். உளவியல் ரீதியாக ஏற்படும் இந்த ஆரவ மிகுதியால், பலர் தமது கடமைகளையும், பொறுப்புக்களையும் மறந்த நிலையில் ஈடுபடுவதும் உண்டு. ஆனால் இந்த ஆர்வம், எப்போது அடுத்தவரின் கருத்துத்திணிப்புக்காக அல்லது அடுத்தவர் நோக்கத்தினை ஈடுசெய்யும் முகமாக, செயல்படிய வேண்டிய கட்டாயம் அல்லது நிர்பந்தம் ஏற்படுகிறதோ அங்கே அற்றுப்போகிறது. அவ்வாறான இடத்தில் முழுமையான ஆர்வத்துடன் செயல்படும் ஒருவருக்கான மனநிலை சிதைந்தும் போவதற்கும் வாய்ப்புள்ளது. மனநிலை சிதைந்த நிலையில் எந்த ஒருவரும் தன்னார்வப் பணியை தொடரமுடியாது. அவ்வாறு தொடர்ந்தாலும் அது தன்னார்வப் பணியாகவும் இருக்காது.
# டைசன் கோர்டன்

**டைசன் ஜோர்ஜ் கோர்டன்** (Tyson George Gordon, பிறப்பு: சனவரி 31 1982) கனடா அணியின் தற்போதைய இடது கைத் துடுப்பாளர். ஜமேகாவில், சென்மாரியில் பிறந்த கோர்டன் வலதுகை மிதவிரைவு பந்து வீச்சாளரும் கூட. கனடா தேசிய அணி, ஜமேகா அணிகளில் அங்கத்துவம் பெறுகின்றார்.
# ருவின்டு குனசேகர

**ருவின்டு குனசேகர**: (Ruvindu Gunasekera, பிறப்பு: சூலை 20 1991) கனடா அணியின் வலதுகைத் துடுப்பாளர். இலங்கை, கொழும்பில் பிறந்த குனசேகர வலதுகை கழல் திருப்ப பந்து வீச்சாளரும் கூட. கனடா தேசிய அணி, கனடா 19 இன் கீழ் அணிகளில் அங்கத்துவம் பெறுகின்றார்.
# யோகான்னசு கெப்லர் (விண்கலம்)

***யோகான்னசு கெப்லர்*** (*Johannes Kepler* ATV, அல்லது "தானியங்கி இடமாற்ற வண்டி" (*Automated Transfer Vehicle 002*, ATV-002), என்பது ஐரோப்பிய சரக்கு விண்கலம். செருமானிய வானியலாளர் யோகான்னசு கெப்லரின் நினைவாக இவ்விண்கலத்துக்கு அவரின் பெயர் சூட்டப்பட்டது. இவ்விண்கலம் பன்னாட்டு விண்வெளி நிலையத்தின் விண்வெளி வீரர்களுக்கு எரிபொருள், உணவு, காற்று, மற்றும் தேவையான உபகரணங்கள் ஆகியவற்றைக் கொண்டு செல்வதற்காக 2011 பெப்ரவரி 16 ஆம் நாள் விண்ணுக்கு ஏவப்பட்டது. இது 7000 கிலோகிராமுக்கு அதிகமான சரக்குகளைக் கொண்டு சென்றது. இவ்விண்கலத்தின் மொத்த எடை 20000 கிகி ஆகும். யொகான்னசு கெப்லர் என்ற சரக்குக் கப்பல் ஐரோப்பிய விண்வெளி நிறுவனத்தின் தானியங்கி இடமாற்ற வண்டி (ATV) என்ற வகையில் இரண்டாவது தானியங்கிக் கப்பலாகும். ஜூல்ஸ் வேர்ன் என்ற முதலாவது விண்கப்பல் 2008 ஆம் ஆண்டில் தனது திட்டத்தை வெற்றிகரமாக முடித்துக் கொண்டது.  
*யோகான்னசு கெப்லர்* ஆரியான் 5 ராக்கெட் மூலம் பிரெஞ்சு கயானாவின் கயானா விண்வெளி மையத்தில் இருந்து விண்ணுக்கு ஏவப்பட்டது. ஆளற்ற இந்த முழுமையான தானியங்கி விண்கலம் விண்வெளி நிலையத்தின் சுவெஸ்தா என்ற கலத்துடன் 2011 பெப்ரவரி 24 ஆம் நாள் 1559 ஜிஎம்டி மணிக்கு இணைந்தது.  
பன்னாட்டு விண்வெளி நிலையம் அமைந்துள்ள உயரத்தை தனது அமுக்கி மூலம் மேலும் அதிகரிக்கச் செய்தமை கெப்லரின் மற்றுமொரு முக்கிய பணியாக இருந்தது. இதன் மூலம் விண்வெளி நிலையத்தின் பூமியில் இருந்தான உயரம் 360 கி.மீ. உயரத்தில் இருந்து 380 கி.மீ. ஆக அதிகரித்தது.
# யோகான்னசு கெப்லர் (விண்கலம்)

## யோகான்னசு கெப்லர் திட்டம்

:*மேற்கோள்: நாசா*
| **அமைவிடம்** | **சரக்கு** | **எடை** |
| --- | --- | --- |
| அவிநி
reboost/attitude
control propellants | 4,534 கிகி |  |
| ISS
எரிபொருள் உந்துபொருள் | 850 கிகி |  |
| ஒக்சிசன் காற்று | 100 கிகி |  |
| நீர் | 0 கிகி |  |
| உலர் பொருள்
(உணவு, உடை, உபகரணம்) | 1,600 கிகி |  |
| **மொத்தம்:** | **7,084 கிகி** | } |
# ஹிரால் பட்டேல்

**ஹிரால் பட்டேல்** (Hiral Patel, பிறப்பு: ஆகத்து 10, 1991), கனடா அணியின் சகலதுறை ஆட்டக்காரர். கனடா குஜராத் அஹமதாபாத்தில் பிறந்த குமார் வலதுகைத் துடுப்பாளர், வலதுகை புறத்திருப்ப பந்து வீச்சாளரும் கூட. இவர் கனடா தேசிய அணி, கனடா 19 இன் கீழ் அணிகளில் அங்கத்துவம் பெறுகின்றார்.
# இராபர்ட் கிரீன் இங்கர்சால்

**இராபர்ட் கிரீன் இங்கர்சால்** (*Robert G. Ingersoll*) 1833 ம் ஆண்டு , ஆகத்து 11ம் தேதி அமெரிக்காவின் நியூயார்க் மகானத்திலுள்ள டிரத்தன் என்ற சிறிய நகரத்தில் பிறந்தார். இவரது தந்தை ஒரு கிறித்தவ சபை போதகராவார். தமது தந்தையின் ஐந்து குழந்தைகளில் இவர் இளையவர். சிறுவயதிலிருந்தே கூரிய சிந்தனைத்திறன் பெற்றவராக திகழ்ந்தார். உயர்கல்விக்குப் பின் சட்டப்படிப்பை பயின்றார். அமெரிக்க உள்நாட்டுப்போரின் போது படைத்தளபதியாக பணியாற்றினார். போர் முடிந்ததும் அரசியலில் நுழைந்தார்.
# இராபர்ட் கிரீன் இங்கர்சால்

## கடவுள் மறுப்பு

கடவுளே இவ்வுலகைப் படைத்தார், சில விதிகளை வகுத்தார், மனிதர்களைப் பலகீனமானவர்களாகவும், அறியாமையில் உழல்பவராகவும் விட்டுவிட்டார் என்பன போன்ற சிந்தனைகளை மறுத்தார். மனிதர்கள் இவ்வுலகில் துன்பப்பட்டாலும், மறுஉலகில் இன்பம் பெறுவர் எனும் நம்பிக்கையையும், துன்பம் மனிதனை தூய்மையாக்கும் போன்ற கோட்பாடுகளை கடுமையாக எதிர்த்தார். அவரது கொள்கைப் பிடிப்பின் காரண்மாகவும், நேர்மையினாலும், திறமையினாலும் இல்லியான்சு மகானத்தின் ஆளுனராகும் வாய்ப்பினைப் பெற்றார். அப்போது அரசியல் தலைவர்களின் பிரதிநிதிகள் இங்கர்சாலை சந்தித்து தங்கள் சமயம் சார்ந்த விமர்சனங்களைத் திரும்பப் பெற்றால் மட்டுமே தங்கள் பெயரை ஆளுநர் பதவிக்கு பரிந்துரைப்போம் என்றனர். அதற்கு அவர் மறுத்துவிட்டதால் ஆளுநர் பதவி அவரை விட்டு சென்றது.
# இராபர்ட் கிரீன் இங்கர்சால்

## பங்களிப்புக்கள்

மானுட அன்பே உலகிலேயே தலைசிறந்த நெறி என்றார். இறைநம்பிக்கை, போதனை, செபம் இவற்றைவிட மனிதர்களை அன்பு செய்வதே உயர்ந்தது என வாதிட்டார். கடவுளை அன்பு செய்வதைவிட மனிதனை அன்பு செய்வதே முக்கியம் என்றார். மனித குலத்தின் மகிழ்ச்சியே நமது நோக்கம். அதனை நாம் வாழும் இக்காலத்திலேயே முழுமையாக அடைந்துவிட முடியாது, ஆனால் நமது உழைப்பினால் அம்மகிழ்ச்சியை ஓரளவிற்கேனும் மனிதகுலத்திற்கு தரமுடியும் என்று வாதிட்ட இங்கர்சால் அதற்காக தன் வாழ்நாள் முழுவதும் அர்பணித்தார். அவர் 1899ம் ஆண்டு இவ்வுலகை விட்டு மறைந்தார்.
# இராபர்ட் கிரீன் இங்கர்சால்

## இவர் எழுதிய புத்தகங்கள்

இவர் எழுதிய நூல்களில் பின்வருவன தமிழில் மொழிபெயர்க்கப்பட்டுள்ளன:,
1. ஆண், பெண், குழந்தைச் சுதந்திரம் (The Liberty of Man, Woman and Child) - பண்டித எஸ். முத்துசாமிப்பிள்ளை; 1936; குடிஅரசு பதிப்பகம், ஈரோடு.
1. இரண்டு வழிகள்
1. உண்மை உணர்ச்சி அல்லது சத்தியாக்கிரகம் (The Truth)- பண்டித எஸ். முத்துசாமிப்பிள்ளை; 1936; குடிஅரசு பதிப்பகம், ஈரோடு.
1. எந்த வழி? (Which Way?); 1942; பகுத்தறிவு நூற்பதிப்புக் கழகம், ஈரோடு.
1. கடவுள்கள் (The Gods) - சோ. லட்சுமிரதன் பாரதி; 1934; பகுத்தறிவு நூற்பதிப்புக் கழகம், ஈரோடு.
1. பேய் பூதம் பிசாசு அல்லது ஆவிகள் (The Ghosts) - சா. குருசாமி 1936; பகுத்தறிவு வெளியீடு, ஈரோடு.
1. மதம் என்றால் என்ன? (What is Religion?) - சோ. லட்சுமிரதன் பாரதி; 1933; பகுத்தறிவு நூற்பதிப்புக் கழகம், ஈரோடு.
1. நான் கடவுள் கவலையற்றவன் ஆனதேன்? (Why I am an Agnostic?); 1934; பகுத்தறிவு நூற்பதிப்புக் கழகம், ஈரோடு.
1. வால்டையரின் வாழ்க்கை சரிதம் (Life of Voltaire) - கே. எம். பாலசுப்பிரமணியம்; 1935; பகுத்தறிவு நூற்பதிப்புக் கழகம், ஈரோடு.
# இராபர்ட் கிரீன் இங்கர்சால்

## இவர் எழுதிய புத்தகங்கள்

### சிந்தனைத் தொகுப்புகள்

1. நம்மை மேம்படுத்தும் எண்ணங்கள் (மோற்கோள் தொகுப்பு)
# அம்சா தாரிக்

**அம்சா தாரிக்** (Hamza Tariq, பிறப்பு: சூலை 21 1990), கனடா அணியின் குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper), பாக்கிஸ்தான் கராச்சியில் பிறந்த தாரிக் வலதுகைத் துடுப்பாளர், இவர் கனடா தேசிய அணி, கனடா 19இன் கீழ் அணிகளில் அங்கத்துவம் பெறுகின்றார்.
# ராப்ரி தேவி

**ராப்ரி தேவி** (தேவநாகரி: रबड़ी देवी) (பிறப்பு 1959) இந்தியாவில் உள்ள பீகார் மாநிலத்தின் முன்னாள் முதலமைச்சராவார். இவர் மூன்று மூறை பீகார் முதலமைச்சராக 1997 முதல் 2005 வரை பதவி வகித்துள்ளார். இவர் இராச்டிரிய ஜனதா தளம் கட்சியைச் சேர்ந்தவர். இவர் பீகாரின் முன்னாள் முதலமைச்சரும் முன்னாள் இந்திய இரயில்வே அமைச்சருமான லாலு பிரசாத் யாதவ் மனைவி ஆவார்.
# ராப்ரி தேவி

## வாழ்க்கை வரலாறு

ராப்ரி தேவி 1956ஆம் ஆண்டு பீகாரில் உள்ள கோபால்கஞ்சில் பிறந்தார். இவரது குடும்பத்தின் வழக்கப்படி இந்திய இனிப்பு வகையின் பெயரால் இவருக்குப் பெயரிடப்பட்டது. இவரது சகோதரிகள் ஜிலேபி, ரசகுல்லா மற்றும் பான் என்று பெயரிடப்பட்டுள்ளனர். ராப்ரி தேவி 1973 ஆம் ஆண்டு தனது 17 வயதில் லாலு பிரசாத் யாதவை மணந்தார். இவருக்கு ஒன்பது குழந்தைகள். இவர்களில் ஏழு பேர் பெண்கள் மற்றும் இருவர் ஆண்கள். இவரது இளைய மகன் தேஜஸ்வி யாதவ் பீகாரின் 4வது துணை முதல்வராக பணியாற்றுகிறார். முன்பு பீகார் சட்டமன்றத்தில் எதிர்க்கட்சித் தலைவராக பணியாற்றினார்.
# ராப்ரி தேவி

## அரசியல் வாழ்க்கை

கால்நடை தீவன ஊழல் தொடர்பான ஊழல் குற்றச்சாட்டில் இவரது கணவர் லாலு பிரசாத் யாதவிற்கு எதிராகப் பிறப்பிக்கப்பட்ட கைது வாரண்டைத் தொடர்ந்து, லாலு பிரசாத் யாதவ் முதலமைச்சர் பதவியிலிருந்து விலக நிர்ப்பந்திக்கப்பட்டார். இதனைத் தொடர்ந்து ராப்ரி தேவி 2000 மார்ச் 11 அன்று பீகாரின் முதல் பெண் முதலமைச்சராகப் பதவியேற்றார். இவர் மார்ச் 6 2005 வரை முதல்வராகப் பதவி வகித்தார்.  
ராகோபூர் தொகுதியிலிருந்து பீகார் சட்டமன்றத்திற்கு ராப்ரிதேவி மூன்று முறை தேர்ந்தெடுக்கப்பட்டார். 2010 பீகார் சட்டப் பேரவைத் தேர்தலில், ராப்ரி தேவி இரண்டு இடங்களில் போட்டியிட்டார்: ராகோபூர் மற்றும் சோன்பூர் சட்டமன்றத் தொகுதிகள், ஆனால் ராஷ்ட்ரிய ஜனதா தளம் 22 இடங்களில் மட்டுமே வெற்றி பெற்றது. போட்டியிட்ட இரண்டு தொகுதிகளிலும் தோற்றார்.  
இவர் 2014 இந்திய நாடாளுமன்ற மக்களவைத் தேர்தலில் சரண் தொகுதியில் போட்டியிட்டார். ஆனால் பாஜகவின் ராஜீவ் பிரதாப் ரூடியிடம் தோல்வியடைந்தார்.
# ராப்ரி தேவி

## விமர்சனம்

ராப்ரிதேவி பீகார் முதல்வராக நியமிக்கப்பட்டது இந்திய அரசியல் வரலாற்றில் மிகவும் எதிர்பாராத மற்றும் மோசமான முடிவாகக் கருதப்படுகிறது. மற்றும் அனுபவமின்மை காரணமாக இவர் கடுமையான விமர்சனம் மற்றும் கடுமையான எதிர்ப்பிற்கு உட்பட்டார்.
# ராப்ரி தேவி

## இணைய தொடர்

2021ஆம் ஆண்டில் வெளியான மகாராணி எனும் இந்திய வலைத் தொடரானது, ராப்ரி தேவி முதலமைச்சராக இருந்த காலத்தின் அடிப்படையில் எடுக்கப்பட்டதாகும்.
# கார்ல் வாதம்

**கார்ல் வாதம்** (Karl Whatham, பிறப்பு: ஆகத்து 27 1981), கனடா அணியின் துடுப்பாட்டக்காரர். ஆத்திரேலியாவில் பிறந்த இவர் வலதுகைத் துடுப்பாளர், கனடா தேசிய அணியில்அங்கத்துவம் பெறுகின்றார்.
# கார்ல் வாதம்

## வாழ்க்கை

கார்ல் 2011 துடுப்பாட்ட உலகக்கிண்ணத்தில் கனேடிய அணிக்காக விளையாடியிருந்தார். He made his debut in Canadian final group match against Australia, இவர் கனேடிய அணியின் அவுஸ்ரேலியாவுடனான இறுதி ஆட்டத்தில் அறிமுகமானார். அதி 41 பந்துகளை எதிர்கொண்டு 18 ஓட்டங்களை எடுத்தார்.
# நான்கு சிறந்த செவ்விய புதினங்கள்

**நான்கு சிறந்த செவ்விய புதினங்கள்** (சீனம்: 四大名著; பின்யின்: sì dà míng zhù) என்பது அறிஞர்களால் சிறந்த, கூடிய சமூக தாக்கம் ஏற்படுத்தியதாகக் கருதப்படும் செவ்விய சீனப் புதினங்கள் ஆகும். இவை தற்கால சீன வாசகர்களுக்கு மிகவும் அறியப்பெற்றவை. இவை சீனாவிலும் பல கிழக்காசிய நாடுகளிலும் கதை, நாடகம், திரைப்படம், நிகழ்படவிளையாட்டு எனப் பல வழிகளில் செல்வாக்குச் செலுத்துகின்றன.
# நான்கு சிறந்த செவ்விய புதினங்கள்

## நான்கு நாவல்கள்

- மூன்று இராட்சியங்களின் காதல் - ஆங்கிலம்: Romance of the Three Kingdoms, சீனம்: 三國演義; பின்யின்: sān guó yǎn yì) - 14 ம் நூற்
- Water Margin (Chinese: 水滸傳; pinyin: shuǐ hǔ zhuàn) also known as Outlaws of the Marsh (14th century)
- மேற்கை நோக்கிய பயணம் - ஆங்கிலம்: Journey to the West, சீனம்: 西遊記; பின்யின்: xī yóu jì - 16 ம் நூற்
- Dream of the Red Chamber (Chinese: 紅樓夢; pinyin: hóng lóu mèng) also known as The Story of the Stone, (Chinese: 石頭記; pinyin: shí tóu jì) (18th century)
# ஐந்து செவ்வியல் இலக்கியங்கள்

**ஐந்து செவ்வியல் இலக்கியங்கள்** எனப்படுவை சீன இலக்கிய செவ்வியல் நூல்களின் தொகுப்பு ஆகும். இந்த தொகுப்பின் சில ஆக்கங்கள் கிமு 1000 வரை பழமையானவை. உலகின் மிகப் பழமையான, செவ்விய படைப்புகளில் இவையும் ஒன்றாகும்.  
:* ஷிழ் சிங் - செய்யுள் செவ்வியல் தொகுப்பு
:* சுசிங் - வரலாறு செவ்வ்லியல் தொகுப்பு
:* லி சி - சடங்குகள் செவ்வியல் தொகுப்பு
:* ஐ-சிங் - மாற்றம் செவ்வியல் தொகுப்பு
:* Chūnqiū - Spring and Autumn Annals
# கூர்க்கன்

**கூர்க்கன்** (கோலியாஸ் கிழங்கு, *Coleus*) ஒரு கிழங்கு வகை தாவரம்.
# கூர்க்கன்

## மருத்தவ பயன்:

கூர்க்கன் கிழங்கு உடல் எடையைக் குறைக்கும் தன்மையுடையது. மேலும் உடலில் அதிகப்படியாக இருக்கும் கொழுப்பைக் குறைக்கும் மருந்துகள் தயாரிக்கவும், இதயத்துக்கான ரத்த ஓட்டத்தைக் சீராக வைத்திருக்கும் மருந்துகள் தயாரிக்கவும், கணையம், கிட்னி போன்ற பகுதிகளுக்கு தேவைப்படும் மருந்தாக பயன்படுகிறது. முகத்துக்கான அழகு சாதனப் பொருள்கள் தயாரிக்கவும் பயன்படுத்தப்படுகிறது.
# கூர்க்கன்

## வளரும் காலம்:

கிழங்கின் வளர்ச்சி பருவம் 180 நாட்களாகும். இதற்கு அதிகமான நீர் தேவையில்லை.
# கூர்க்கன்

## ஏற்ற மண்:

மழை குறைவான வறண்ட பிரதேசங்களில் கூர்க்கன் கிழங்கை, எளிதாகப் பயிரிட முடியும். மணல் பாங்கான வடிகால் வசதி உள்ள நிலங்களில் கூர்க்கன் கிழங்கு செழித்து வளர்ந்து சிறந்த பலனைக் கொடுக்கும்.
# கூர்க்கன்

## அதிகம் வளரும் இடம்:

தமிழகத்தில் சேலம் ஆத்தூர், தலைவாசல், கெங்கவல்லி, தர்மபுரி, கிருஷ்ணகிரி, விழுப்புரம், திருவண்ணாமலை, கடலூர், நாமக்கல், ஈரோடு உள்பட 20 மாவட்டங்களில் சாகுபடி செய்கின்றனர். சின்னசேலம் பகுதிகளில் மருத்துவ குணம் கொண்ட கூர்க்கன் கிழங்கு பயிர் சாகுபடி அதிகளவில் செய்யப்படுகிறது.சின்னசேலம் அடுத்த நரிக்குறவர் காலனி, நைனார்பாளையம், செம் பாக் குறிச்சி மற்றும் சுற்று பகுதிகளில் கூர்க்கன் கிழங்கு பயிரை விவசாயிகள் அதிகளவு சாகுபடி செய்துள்ளனர்.
# கூர்க்கன்

## ஏற்றுமதி ஆகும் இடங்கள்:

தமிழ்நாட்டில் உற்பத்தி செய்யப்படும் கூர்க்கன் கிழங்கு பெரும்பகுதி, அமெரிக்கா, ஜெர்மனி, இங்கிலாந்து மற்றும் ஆப்பிரிக்க நாடுகளுக்கு ஆண்டுக்கு ஆயிரம் டன் வரை தற்போது ஏற்றுமதி செய்யப்படுகிறது.
# டேனியல் வெட்டோரி

**டேனியல் லூகா வெட்டோரி** (**Daniel Luca Vettori**, பிறப்பு: சனவரி 27 1979), நியூசிலாந்து அணியின் முன்னாள் தலைவர் மற்றும் சகலதுறை ஆட்டக்காரர் ஆவார். இவர் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய மூன்று வடிவங்களிலும் நியூசிலாந்து அணிக்காக விளையாடியுள்ளார். நியூசிலாந்து அணி விளையாடிய 200 ஆவது தேர்வுத் துடுப்பாட்டத்தின் தலைவராக இருந்தார்.  
இவர் 2007 முதல் 2011 ஆம் ஆண்டு வரை நியூசிலாந்து துடுப்பாட்ட அணிக்காக விளையாடினார். தேர்வுத் துடுப்பாட்ட வரலாற்றில் 3000 ஓட்டங்கள் மற்றும் 300 இலக்குகளை வீழ்த்திய எட்டாவது வீரர் ஆவார். 1996-1997 ஆம் ஆண்டில் நியூசிலாந்து துடுப்பாட்ட அணியின் தலைவராக தனது 18 ஆவது வயதில் பொறுப்பேற்றார். இதன்மூலம் குறைந்த வயதில் தேர்வுத் துடுப்பாட்டத் தலைவரானவர் எனும் சாதனையைப் படைத்தார். மேலும் 112 தேர்வுத் துடுப்பாட்டங்களுக்கும்,284 ஒருநாள் பன்னாட்டுத் துடுப்பாட்டப் போட்டிகளுக்கும் தலைவராக இருந்தவர். இதன்மூலம் அதிக போட்டிகளுக்கு நியூசிலாந்தின் தலைவராக இருந்தவர் எனும் சாதனையைப் படைத்தார். இடதுகை புறத்திருப்ப பந்துவீச்சாளரான இவர் சகலத்துறையராக விளங்கினார்.  
தேர்வுத் துடுப்பாட்டங்களில் இவரின் சராசரி 30 க்கும் அதிகமாக உள்ளது. இதன்மூலம் நியூசிலாந்து அணியின் நிலையான ஆட்டத்தை வெளிப்படுத்தும் மட்டையாளர்களில் ஒருவராகவும் அறியப்படுகிறார். இந்தியன் பிரீமியர் லீக் தொடரின் நான்காவது பருவகாலத்தில் 550,000 அமெரிக்க டாலர்கள் மதிப்பில் இவரை பெங்களூர் ராயல் சேலஞ்சர்ஸ் அணி ஏலத்தில் எடுத்தது.  
2015 துடுப்பாட்ட உலகக்கிண்ணத் தொடரோடு அனைத்துவடிவ போட்டிகளில் இருந்தும் தனது ஓய்வினை அறிவித்தார்.  
ஏப்ரல் 2, 2015 இல் *பிரிசுபேன் ஹீட்* அணிக்காக 3 ஆண்டுகள் தலைமைப் பயிற்சியாளராக ஒப்பந்தம் ஆனார். இவர் தற்போது இந்தியன் பிரீமியர் லீக் போட்டியில் பெங்களூர் ராயல் சேலஞ்சர்ஸ், *பிக் பாஷ் போட்டித் தொடரில் பிரிசுபேன் ஹீட் மற்றும் டி20 பிளாஸ்ட் தொடரில் மிடில்செக்ஸ்* அணிக்காகவும் தலைமைப் பயிற்சியாளராகவும் பணிபுரிந்தார்.
# டேனியல் வெட்டோரி

## மட்டையாளராக

வெட்டோரி சிறப்பான மட்டையாளராகவும் தனது பங்களிப்பை அளித்துள்ளார். இவர் தேர்வுத் துடுப்பாட்டப் போட்டிகளில் மொத்தம் 4,000 ஓட்டங்களைப் பெற்றுள்ளார். இதில் ஆறு நூறுகளும் அடங்கும். 2011 ஆம் ஆண்டில்பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் முதல் நூறு அடித்தார். அந்தப் போட்டியில் 110 ஓட்டங்கள் எடுத்தார். மேலும் இதே அணிக்கு எதிராக 2009 இல் 134 ஓட்டங்களும், 2003 இல் இறுதிவரை ஆட்டமிழக்காமல் 138* ஓட்டங்களும் எடுத்தார். 2009 இல் இலங்கைத் துடுப்பாட்ட அணிக்கு எதிராக 140 ஓட்டங்களும், 2005 இல் சிம்பாப்வே துடுப்பாட்ட அணிக்கு எதிராக 127 ஓட்டங்கள், இதே ஆண்டில் இந்தியத் துடுப்பாட்ட அணிக்கு எதிராக 118 ஓட்டங்களும் எடுத்துள்ளார். மேலும் 53 அரைநூறுகளும் அடித்துள்ளார். தனது 47 ஆவது போட்டியிலேயே 1,000 ஓட்டங்களை எடுத்தார். தனது 2,000 ஓட்டஙகளை 22 போட்டிகளிலேயே எடுத்தார்.  
பாக்கித்தான் துடுப்பாட்ட அணிக்கு எதிரான போட்டியில் 110 ஓட்டங்கள் எடுத்து அந்த அணி 356 ஓட்டங்கள் எடுப்பதற்கு உதவினார். இவரின் தேர்வு மட்டையாளர் சராசரி 30.60 ஆகும். ஆனால் பாக்கித்தான் அணிக்கு எதிராக 57.9 சராசரியைக் கொண்டுள்ளார். இவர் அடித்த 6 நூறுகளில் 3 பாக்கித்தான் அணிக்கு எதிரானது ஆகும்.  
| 1 | N/A | டிசம்பர், 2004 | ஓட்டங்கள்: 33 (36 பந்துகள்: 2×4), சராசரி – 33.00, SR – 91.67
களத்தடுப்பு: 20–2–67–4, சராசரி – 16.75, *எக்கானமி* – 3.35 | சமன்; 1–1 | } |
| --- | --- | --- | --- | --- | --- |
# கடற்சாமந்தி

**கடற்சாமந்தி** *(sea anemone)* என்பது கொன்றுண்ணல் முறையால் தமது உணவைப் பெற்று, கடலில் வாழும் விலங்கு ஆகும். இவை பார்ப்பதற்கு சாமந்தி மலரைப் போன்று இருப்பதால் கடற்சாமந்திகள் என்று அறியப்படுகின்றன. இவை பவளப் பாறைகள், கடல் இழுதுகள், ஐட்ரா போன்ற பாலிப் (polyp) வகையான உயிரினங்களோடு மரபியல் ரீதியான தொடர்புடையவை. இவை ஒரு செ.மீ. முதல் இரண்டு மீட்டர் வரையிலும் வளரக்கூடியன. இவற்றிற்கு குழாய்கள் போன்ற இதழ்கள் கொண்டு உடலின் நடுப்பகுதியில் உள்ள வயிறு இணைந்திருப்பதால் தனது வண்ணமயமான இதழ்களால் தனது இரையை கவர்ந்து இழுத்து பின்னர் திரவத்தை பீய்ச்சி அடித்து அப்படியே விழுங்கிவிடுகிறன. ஆண் உறுப்புகளும், பெண் உறுப்புகளும் ஒருசேர கொண்டு கடற்சாமந்தி இருபால் உயிரினமாக விளங்குகின்றது.  
இவை பாசிகள், கடல் குதிரை, கடல் பஞ்சு, சிறிய மீன்கள், இறால், நண்டுகள் போன்றவற்றிற்கு தஞ்சம் அளிக்கின்றன. மேலும் கடற்சாமந்தியில் இருந்து மருந்துகள் தயாரிப்பதற்கான ஆராய்ச்சிகளும் நடைபெற்று வருகின்றன.
# சாருமதி

**சாருமதி ** (ஒக்டோபர் 26, 1947 - செப்டெம்பர் 28, 1998) ஈழத்து எழுத்தாளரும், கவிஞருமாவார்.
# சாருமதி

## வாழ்க்கைக் குறிப்பு

யாழ்ப்பாண மாவட்டத்தைச் சேர்ந்த மூளாய் கிராமத்தில் பொன்னுச்சாமி கந்தசாமி, அப்பாத்துரை செல்லக்கண்டு புதல்வராகப் பிறந்தார். இயற்பெயர் யோகநாதன் ஆகும்.ஆரம்பக் கல்வியை வண்ணார்ப்பண்ணை நாவலர் வித்தியாலயத்தில் கற்றார். இடைநிலைக் கல்வியை மட்டக்களப்பு புனித மிக்கேல் கல்லூரி,மட்டக்களப்பு அரசினர் கல்லூரி( தற்போதைய இந்துக் கல்லூரி)ஆகியவற்றில் கற்றார்.
# சாருமதி

## தொழில்

சிறிது காலம் இலங்கை மலேரியத் தடுப்பு இயக்கத்தில் பணி புரிந்தபின் 1977 இல் ஆசிரியராகப் பணியேற்றார்.
# சாருமதி

## இலக்கியத்துறை

சாருமதியின் இலக்கியப் பிரவேசம் 60களில் யாழ்ப்பாணத்திலிருந்து வெளிவந்த வசந்தம் மாத இதழ் மூலம் தொடங்கியது எனலாம்.கம்யூனிசக் கட்சி ஈடுபாட்டுடன் மார்க்சிச லெனினிச சித்தாந்தங்களை உள் வாங்கியதாக இவரது எழுத்துக்கள் பரிணமித்தன. அப்போது இக்கொள்கைகளை ஆதரித்து வெளிவந்த மனிதன்,செம்மலர், தேசாபிமானி முதலான சஞ்சிகைகளில் தீவிரமாக எழுதினார்.
# பனிக்குடம்

**பனிக்குடம்** ஒரு தமிழ் இலக்கிய சிற்றிதழ். காலாண்டிதழான் இதன் ஆசிரியர் குட்டி ரேவதி. இவ்விதழை சென்னையிலிருந்து பனிக்குடம் பதிப்பகம் வெளியிடுகிறது.  
“பெண் எழுத்தின் கடந்த கால, நிகழ்கால, எதிர்கால வடிவங்களைப் பதிப்பிக்கும் முயற்சி”யைப் பனிக்குடம் தொடர்வதாகக் கூறுகிறது இந்த இதழின் ஆசிரியர் குறிப்பு. பெண் எழுத்தைத் தனது இயக்கக் களமாகக் கொண்டு வெளியாகும் இவ்விதழில் பெண் வெளி, பெண்ணியம், பண்போவியம், நேர்காணல், உரையாடல், நூல் அறிமுகம், மதிப்புரை, கவிதை, சிறுகதை, இதழியல் பார்வை, புகைப்படம், ஓவியக் கலைஞர்களின் அறிமுகம் என்று பல்வேறு பகுதிகள் இடம்பெற்றிருக்கின்றன. புகைப்படம், ஓவியம் என்ற இரண்டு துறைகளிலும் உள்ள பெண் கலைஞர்களைப் பற்றிய அறிமுகப் பக்கங்கள், அம்பை, மகாஸ்வேதாதேவி ஆகியோரது நேர்காணல்களும் இடம்பெற்றுள்ளன. இவ்விதழின் முன் அட்டைகள் ந்வீன ஓவியங்களைக் கொண்டுள்ளன.  
‘இதழியல் பார்வை’ என்னும் பகுதி, பத்தொன்பதாம் நூற்றாண்டில் இதழியல் துறையில் (குறிப்பாகத் தமிழ்ப் பத்திரிக்கைகளில்) பங்களித்த பெண் ஆளுமைகள் குறித்த அரிய தகவல்களைத் தருகிறது. நேர்காணல்கள் இடம்பெறும் ‘பண்பாளுமை’ பகுதியில் பெண் படைப்பாளிகள் மற்றும் ஆளுமைகளின் விரிவான வெளிப்பாட்டைக் காண முடிகிறது. ‘பெண்வெளி’ என்ற பகுதியில் விவாதங்கள், உரையாடல்கள் தரப்பட்டிருக்கின்றன. அம்பை, கமலா தாஸ், வ. கீதா, கிருஷாங்கினி, பூரணி, பாமா, சிவகாமி, பிரசன்னா ராமசாமி, கனிமொழி, வெண்ணிலா, சல்மா, உமா மகேஸ்வரி, சுகிர்தராணி, தமிழச்சி, தமிழ்ச் செல்வி, புதிய மாதவி, காயத்திரி காமஸ், சி. பி. கிருஷ்ணப்பிரியா, குட்டி ரேவதி போன்ற குறிப்பிடத்தக்க படைப்பாளிகள் பங்களித்திருக்கிறார்கள்.
# மணல் வீடு (இதழ்)

**மணல் வீடு** நாட்டார் வழக்காற்றியல் பிரிவைச்சார்ந்த ஒரு தமிழ்ச் சிற்றிதழ் ஆகும். தமிழ்நாட்டில் சேலம் மாவட்டத்திலிருந்து வெளிவரும் இவ்விதழ் மே - ஜூன் 2010 முதல் வெளிவருகிறது. இது ஒரு காலண்டிதழ் ஆகும். தமிழக நாட்டார் வழக்காற்றியலை, தமிழின் மரபுக்கலைகளைப் பதிவு செய்வதில் குறிப்பிடத்தக்கப் பணியை இவ்விதழ் மேற்கொண்டு வருகின்றது. இதழாசிரியர் மு.ஹரி கிருஷ்ணன் ஆவார்.  
சுகுமாரன், பொதிகைச்சித்தர், பா.மணி, இலக்குமிகுமாரன் ஞானதிரவியம், தேவேந்திர பூபதி, மா.காளிதாஸ், லக்ஷ்மி சரவணகுமார், பயணி, ஜெயந்தி சங்கர், எஸ். ஆர்ஷியா, அனுராதா, இசை, இளங்கோ கிருஷ்ணன், இளஞ்சேரல், கலை இலக்கியா, எஸ். செந்தில் குமார், ஜோ.செ. கார்த்திகேயன், சைதன்யா, தாரா.கணேசன், சு.வெங்குட்டுவன் ஆகியோரின் படைப்புகள் இவ்விதழில் வெளியாகியுள்ளன.
# நுண்ணுயிர்த் தின்னி

**நுண்ணுயிர்தின்னி** அல்லது **நுண்ணுயிர் உண்ணி** அல்லது **பாக்டீரியா உண்ணி** அல்லது **பாக்டீரியா விழுங்கி** (Bacteriophages) என்பது பாக்டீரியா மற்றும் ஆர்க்கீயா போன்றவற்றில் தொற்றுக்களை ஏற்படுத்தி, அவற்றினுள்ளே பல்கிப்பெருகி, அவற்றைத் தாக்கும் தீநுண்மம் ஆகும். நாம் தமிழில் இதை பாவுண்ணி என சுருக்கி அழைப்போம். இது பல தீநுண்மங்களைப்போல ஒரு மரபணுவையும் உறைப்புரதத்தையும் கொண்டுள்ளது. இவைகளில் தலை பிரட்டைப்போலவும், நூல்பட்டி/இழை (பிலமண்ட்) போலவும் காணப்படுகிறது. இவைகள் பாக்டீரியாக்களைச் சார்ந்து தனது இனத்தை பெருக்கி கொள்கிறது.
# நுண்ணுயிர்த் தின்னி

## வரலாறு

கங்கை நதி மற்றும் யமுனை நதிகளில் குளிப்பவருக்கு தொழு நோய் கூட குணமாகும் என அறியப்பட்டன. அதற்கு காரணம் இவ் பாவுண்ணிகளே. இதை 1896ம் ஆண்டு, எர்னசுடு ஆன்புரி ஆங்கின் தான் அளித்த அறிக்கையில் மேலே குறிப்பிட்ட நதிகளுக்கு நோய் தடுப்பாற்றல் உள்ளது எனவும் அவை மிக நுண்ணிய துளைகளைக்கொண்ட வடிகட்டியிலும் கடந்து செல்கிறது எனவும் முதலில் முறையிட்டார். பின்பு, 1915ல் ப்ரெடரிக் த்வார்ட் என்னும் ஆங்கிலேய பாக்டீரியல் வல்லுநர், இதை ஒரு குறுகிய காரணி நோய் உண்டாக்கும் பாக்டீரியாக்களை கொல்கிறது என கண்டறிந்தார். தனியே பெலிக்ச் டி எரில், என்பவரும் 1917 ல் கண்டறிந்தார்.
# நுண்ணுயிர்த் தின்னி

## வகைப்பட்டியல்

இவைப்பெற்றிருக்கும் மரபணுக்களை வைத்து இவை வகைப்படுத்தப்பட்டன. இவைகளில் சில ஆர். என். ஏ மூலக்கூறுகளையும் சில டி.என்.ஏவையும் கொண்டு இருக்கின்றன.இவைகளில் இரிழைகளையும் சில ஓரிழைகளையும் கொண்டு காணப்படுகின்றன. இவைகளைக் கொண்டு வகைப்படுத்தி இவை **மயொவிரிடே** **சைப்போவிரிடே**, **போடோவிரிடே** எனப்பலவாறு உள. இவைகளின் உருவத்தைக்கொண்டும் வகைப்படுத்தப்பட்டவை சில.  
இந்நுண்ணுயிர்த்தின்னி களிலிலேயெ, பாவுண்ணி யான நுண்ணுழையாள்த்தின்னிகளும், நீபாவுண்ணியான நீலப்பச்சைப்பாசியுண்ணிகளும் அடங்கும். இவை இரண்டும் ஒன்றில் வரும் ஆனால் நாம் பிரித்தும் பொருள் கொள்ளலாம்.
# நுண்ணுயிர்த் தின்னி

## பலுகிப்பெருகல்

இவை தானாக பெருகும் ஆற்றலற்றவைகளாக உள்ளன. இவை சில பாக்டீரியாக்களை சார்ந்து உள்ளன. இவைகளின் மரபணுவை உட்செலுத்தி அதனுடன் அனுப்பப்பட்ட சில புரதங்களின் துணை கொண்டும் இவை பலவாக பெருகுகின்றன. இவைகள் பெருகுவதற்குத் தேவையான நொதிகளை பாக்டீரியாக்களிடமிருந்து பெற்று தன் இனத்தை அதற்குள்ளேயே பெருக்குகின்றன. இவை பருவம் அடைந்ததும் பாக்டீரியாக்களை சிதைத்து வெளிவருகின்றன.
இவ்வாறு சிதைத்து வெளிவரும் காலத்தைக்கொண்டு இவை இரு வகைப்படுகின்றன.  
1. உடன் சிதை பாவுண்ணி (lytic phage)
1. பின் சிதை பாவுண்ணி (lysogenic phage)
# நுண்ணுயிர்த் தின்னி

## பலுகிப்பெருகல்

### உடன் சிதை பாவுண்ணி

இவை பாக்டீரியாக்களுள் மரபணுவை செலுத்தியவுடன் பலுகி அதை சிதைத்து வெளிவரும். இதை உடன் சிதை சுழற்சி என்கிறோம். இது மிகக்குறுகிய கால அளவான 22 நாழிகையில் நிறைவேறும். இவை பாவுண்ணிகளின் மையப்பெருகும் முறையாகும். எடுத்துக்காட்டு T4 பாவுண்ணிகளாகும்.
# நுண்ணுயிர்த் தின்னி

## பலுகிப்பெருகல்

### பின் சிதை பாவுண்ணி

இவை மரபணுவை உட்செலுத்தி அம்மரபணுவை பாக்டீரியாவின் மரபணுவுடன் இணைத்து அப்பாக்டீரியாவுடன் சேர்ந்து பலுகிப்பெருகும். காலம் கூடும்போது அவை சிதைத்து வெளிவரும். இதற்கு உதாரணம் λ பாவுண்ணிகளாகும்.
# நுண்ணுயிர்த் தின்னி

## பயன்கள்

இப்பாவுண்ணிகளை மரபணு உயிரியல் ஆய்விலும் மருத்துவத்தில் பாவுண்ணி மருத்துவம்/பாவுண்ணி சிகிச்சை (phage therapy) என பயன்படுகின்றன.
# நுண்ணுயிர்த் தின்னி

## உசாத்துணைகள்

- Mc Grath S and van Sinderen D (editors). (2007). Bacteriophage: Genetics and Molecular Biology (1st ed.). Caister Academic Press.
- Wommack, K. E.; Colwell, R. R. (2000). "Virioplankton: Viruses in Aquatic Ecosystems". Microbiology and Molecular Biology Reviews 64 (1): 69. doi:10.1128/MMBR.64.1.69-114.2000.
- Félix d'Hérelle (1949). "The bacteriophage" (PDF). Science News 14: 44–59. Retrieved 2010-09-05.
# மூத்தவிலங்கு

*, a ciliate; *Giardia muris*, a parasitic flagellate; *Centropyxis aculeata*, a testate (shelled) amoeba; *Peridinium willei*, a dinoflagellate; *Chaos carolinense*, a naked amoebozoan; *Desmarella moniliformis'', a choanoflagellate]]  
க் கலத்தில் காணப்படும் ஒருவகை மூத்த விலங்கு லீசுமானியா டொனோவனி (Leishmania donovani)]]  
**மூத்தவிலங்கு** அல்லது **முதலுயிரி** (*Protozoa*) எனப்படுவது ஆங்கிலத்தில் புரோட்டோசோவா என அறியப்படுகிறது. இந்த சொல்லானது கிரேக்க மொழியில் இருந்து வந்ததாகும் (புரோடான் - "முதல்" ; சோஆ - "உயிர்கள்" அல்லது "விலங்குகள்"). இது நகரக்கூடிய நுண் மெய்க்கருவுயிரிகளாகும். இவை ஒட்டுண்ணிகளாவும், தனித்தும் வாழக்கூடியவை. இவை நுண்ணோக்கி எனும் உருப்பெருக்காடி கருவிகள் மூலம் மட்டுமே காணக்கூடிய மிக நுண்ணிய உயிரினமாகும். இது ஒரு செல் உயிராகும். குளம் அல்லது குட்டையிலிருந்து எடுக்கப்படும் ஒரு கரண்டி நீரில் பல இலட்சக்கணக்கான முதலுயிரிகள் உள்ளன. இவை பிற நுண்ணுயிரிகளையும் மட்கும் கழிவுகளையும் உணவாகக் உட்கொள்கின்றன.  
ஜோர்ஜ் கோல்ட்பசுசால் முதன்முதலில் அறிமுகப்படுத்தப்பட்டபோது, 1818ஆம் ஆண்டில், புரோட்டோசூவானது விலங்குகளுக்குள் ஒரு வகுப்பாக அறிமுகப்படுத்தப்பட்டது.  
இதன் பின்னர், இந்த வகைப்பாடானது 19ஆம் மற்றும் 20ஆம் நூற்றாண்டின் முற்பகுதியில் பரவலாக மாற்றப்பட்டது. மேலும் இவற்றின் நிலையானது, தொகுதி, துணைத்தொகுதி, இராஜ்யம், உள்ளிட்ட பல்வேறு உயர் உயிரலகு தரநிலைக்கு உயர்த்தப்பட்டது. பின்னர் சில சமயங்களில் புறமரபுவழி வகைப்பாட்டில் அதிநுண்ணுயிரி அல்லது புரோடிசுடாவில் சேர்க்கப்பட்டது.  
1970களில், அனைத்து உயிரலகும் ஒற்றைத்தொகுதிமரபு உயிரினத் தோற்றம் (பொதுவான மூதாதையரிடமிருந்து பெறப்பட்டது, இது புரோட்டோசூவான் என்றும் கருதப்படுகிறது), ஹோலோபிலெடிக் (அந்த பொதுவான மூதாதையரின் அறியப்பட்ட அனைத்து சந்ததியினரையும் உள்ளடக்கியது) என்று கோருவது வழக்கமாகிவிட்டது. 'புரோட்டோசூவா' என்ற உயிரலகு இந்த தரநிலைகளைப் பூர்த்தி செய்யத் தவறிவிட்டது. எனவே புரோட்டோசூவாவை விலங்குகளுடன் தொகுத்து, அவற்றை நெருங்கிய தொடர்புடையதாகக் கருதுவது இனி நியாயமானதாக இல்லை.  
சார்பூட்ட உயிரியான ஒற்றை-செல் புரோட்டிசுடுகளை (அதாவது விலங்குகள், தாவரங்கள் அல்லது பூஞ்சைகள் அல்லாத மெய்க்கருவுயிரி) விவரிக்க இந்த வார்த்தை தொடர்ந்து பயன்படுத்தப்படுகிறது. புரோட்டோசோவாவின் பாரம்பரிய பாடநூல் எடுத்துக்காட்டுகள் அமீபா, பரமீசியம், யூக்ளினா, டிரிபனோசோமா.
# மூத்தவிலங்கு

## பண்புகள்

இவை நீண்டு புழுக்களைப்போலவும், சிறு எலும்பில்லா உயிரிகளைப்போலவும் காணப்படுகின்றன. இவற்றின் நீளம் 50-60μm லிருந்து 1mm வரை வேறுபடக்கூடியது. இவைகளில் சிறந்த உதாரணம் குடற்புழுக்கள், அமீபா, பேரமீசியம் ஆகியவையாகும். இவற்றை நுண்ணோக்கியால் தெளிவாகக் காண இயலும். இவை பெரும்பாலும் ஒட்டுண்ணிகளாக வாழ்பவை. இவை விலங்கு, தாவரம், செத்த உயிரிகளிலிருந்து சாறையுறிஞ்சி வாழ்கின்றன. இவைகளில் சில பூஞ்சைகளை கொன்றும் வாழ்கின்றன.
இவை நீர் நிலைகளில் மிகுதியாகவும், மண்ணிலும் காணப்படுகின்றன. இஃது ஒரணு உயிரினமாயினும் மற்ற உயிரினங்களைப்போன்றே இவைகளும் வேண்டிய உணவைத் தேடிப் பெறுகின்றன. உண்ணும் உணவைச் செரிக்கின்றன. மற்ற உயிரினங்களைப்போன்றே இவைகளும் சுவாசித்தே வாழ்கின்றன. உண்ட உணவிலிருந்து வெளிப்படும் கழிவுப்பொருட்களை அவ்வப்போது வெளியேற்றுகின்றன. இனப்பெருக்கமும் செய்துகொள்கின்றன. புரோட்டோசோவாக்கள் மிக நுண்ணிய உயிரினமாக இருந்த போதிலும் இவற்றில் சிலவற்றிற்கு உடல்மேல் ஓடு உண்டு. இவை இறப்பதால் இதன் மேலுள்ள ஓடுகள் இலட்சக்கணக்காகத் தங்கிவிடுகின்றன. இவ்வோடுகள் ஒன்று சேர்ந்து கடலடியில் சீமைச் சுண்ணாம்புத் திட்டுகள் உருவாகின்றன.
# மூத்தவிலங்கு

## வாழ்க்கைமுறை

இவற்றுள் சில சுயேட்சையான வாழ்க்கை முறையைக் கொண்டுள்ளன. இன்னும் சில வகைகள் மற்ற உயிரினங்களோடு ஒட்டிக்கொண்டு ஒட்டுண்ணிகளாக வாழ்க்கை நடத்துகின்றான. தங்களுக்கு வேண்டிய உணவை தாங்கள் ஒட்டிக்கொண்டிருக்கும் உயிரினங்களிடமிருந்தே உறிஞ்சிப் பெறுகின்றன.
முதலுயிரிகள் பெரும்பாலும் நீரிலும் ஈரமான இடங்களிலுமே வாழ்கின்றன. இவை சில நேரங்களில் சில விலங்கினங்களுக்கு உணவாவதும் உண்டு.
# மூத்தவிலங்கு

## இனப்பெருக்கம்

இவற்றின் இனப்பெருக்கம் விந்தையானதாகும். இவை ஒவ்வோன்றும் ஒன்று அல்லது இரண்டாகப் பிரியும். பிரியும் ஒவ்வொரு பகுதியும் ஒரு முதலுயிரியாக விரைந்து மாறி வளரும். இவ்வாறு இதன் இனப்பெருக்கம் நிகழ்கிறது.
# மூத்தவிலங்கு

## வகைகள்

முதலுயிரிகள் அனைத்தும் ஒரே வகையானவை அல்ல. அவை பலவகைப்படும். உலகில் சுமார் 25000 வகை
முதலுயிரிகளுக்கு மேல் இருப்பதாகக் கண்டறியப்பட்டுள்ளது. ஆயினும் அறிவியலறிஞர்கள் முதலுயிரிகளை இரு பெரும் பிரிவாகப் பிரித்துள்ளனர். ஒரு பிரிவு 'ரிசோபோடா' என்றும் மற்றொன்று 'இன்ஃபுசோரியா' என்றும் அழைக்கப்படுகிறது. ரிசோபோடோவுக்குப் பொய்க்கால்கள் உண்டு. இவை எப்பக்கமும் நீளும். உடலுக்குள் இழுத்துக் கொள்ளவும் இயலும். இவற்றிற்குக் கவசம் போல கூடு உண்டு.  
இன்ஃபுசோரியா மிகவும் சிக்கலான அமைப்புடையது. இவற்றிற்கு நுண்மயிர்கள் உண்டு. இவை நீரில் நகரும்போது இம்மயிர்கள் துடுப்பு போலப் பயன்படுகின்றன.
# மூத்தவிலங்கு

## நோய்கள்

மனிதனுக்கு இவை பல நோய்களை உண்டாக்குகின்றன. அவற்றுள் குறிப்பிடத்தக்கவை:
- மலேரியா
- பைலேரியா - இந்த நோய் நாட்பட்ட நிலையில் யானைக்கால் நோயாக உருவாகும்.
- சீதபேதி
- தூக்க நோய்
ஆடு,மாடு போன்ற கால்நடைகளுக்கும் பிற விலங்குகளுக்கும் கூட சில வகை நோய்களை முதலுயிரிகள் தோற்றுவிக்கின்றன.  
- இளையர் அறிவியல் களஞ்சியம், மணவை பதிப்பக வெளியீடு. -1995
# வேம்பற்றூர்க் குமரனார்

**வேம்பற்றூர்க் குமரனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் இடம் பெற்றுள்ளன. அவை அகநானூறு 157, புறநானூறு 317.
# வேம்பற்றூர்க் குமரனார்

## அகம் 157 சொல்லும் செய்தி

:திணை - பாலை
பிரிவைத் தாங்கிக்கொள்ளக்கூடியவர்க்கு அவர் தன் பிரிவைச் சொல்லட்டும். என்னிடம் சொன்னால் அது என் நெஞ்சைத் தின்றுவிடும், என்கிறாள் தலைவி.  
அரியல்
:இதனைப் புலவர் 'அரி(முத்து) நிறக் கலுழி' என்று குறிப்பிடுகிறார். அகன்ற வாயுடைய பானையில் பாளை சுரக்கும் நீர் அது என்றும் அதனை விவரிக்கிறார்.
அரியற் பெண்டிர்
: அரியல் விற்பவர்கள் அரியல் பெண்டிர். அரியலை அவர்கள் அளந்து ஊற்றி விற்பார்களாம்.
செங்கண் ஆடவர்
:அரியல் பெண்டிரிடம் அரியலை வாங்கி வேண்டிய அளவு குடித்துவிட்டு போரை விரும்பிச் செங்கண் ஆடவர் எதிரொலி கேட்கும்படி ஆரவாரம் செய்வார்களாம்.
பதுக்கை
: செங்கண் ஆடவர் வில் எய்வர் என்று வழிச்செல்வோர் பதுங்கிக்கொள்ளும் கல்லடுக்குச் சுவர் பதுக்கை எனப்படும். அவ்விடங்களில் பதுங்கினாலும் அம்பு பாய்ந்து வீழ்ந்தவர்கள் பலராம்.
கோங்கு
:அந்தப் பதுக்கைகளில் கோங்க மரங்கள் வளர்ந்திருக்குமாம்.
அதிரல்
:அந்தக் கோங்க மரங்களில் அதிரல் கொடி படர்ந்திருக்குமாம்.
கானயானை
:அந்த அதிரல் கொடியைப் பூவோடு வளைத்துக் காலை வேளையில் கானயானைகள் மேயுமாம்.
அருஞ்சுரம்
: இப்படிப்பட்ட கடத்தற்கு அரிய சுரத்தில் தலைவன் பொருள் தேடச் செல்கிறானாம்.
அதனால் தலைவி கலங்குகிறாளாம்.  
வினையழி பாவை
:போர்முனையில் வீழ்ந்தோருக்கு அவர்கள் போரிட்ட மன்றத்தில் பாவைப்பொம்மை செய்து வைப்பார்களாம். அந்தப் பொம்மை மழையில் கரைந்தும் வெயிலில் காய்ந்தும் செயத அதன் அழகு அழிந்துபோகுமாம். இதுதான் வினையழி பாவை. (கல்லில் பெரும் பீடும் எழுதி வைத்தால் அது நடுகல் எனப்படும். மண்ணில் உருவாரம் செய்து வைத்தால் அது பாவை எனப்படும்.)  
இந்த வியழி பாவை போல் அழகு அழிந்து நான் மனையிலேயை வாழமாட்டேன், என்கிறாள் தலைவி.
# வேம்பற்றூர்க் குமரனார்

## புறம் 317 சொல்லும் செய்தி

:இந்தப் பாடலின் அடிகள் சிதைந்துள்ளன.
- துறை - வல்லாண்முல்லை
வலிமை மிக்க ஆண்மகன் ஒருவனைப்பற்றி இந்தப் பாடல் சொல்கிறது.
:பெருங் களிப்போடு அவன் முற்றத்தில் விழுந்து கிடக்கிறான். எமக்கும்(பாடும் புலவர்க்கும்), பிறருக்கும், யார்க்கும் உதவும்படி தன்னைக் கொடுத்துவிட்டுத் துயில்கொண்டுள்ளான். தோல்படுக்கை இருந்தாலும், பாய் இருந்தாலும், இல்லை வேறு ஏதாவது படுக்கை இருந்தாலும் அவனுக்குக் கொடுங்கள், என்கிறார் புலவர்.
# தம்பிலுவில் மத்திய கல்லூரி

**தம்பிலுவில் மத்திய கல்லூரி** (முன்னாள் **தம்பிலுவில் மத்திய மகா வித்தியாலயம்**) கிழக்கிலங்கையின் அம்பாறை மாவட்டத்தின் தம்பிலுவில் கிராமத்தில் அமைந்துள்ள பாடசாலை ஆகும். சுமார் 60 கல்விசார் ஊழியர்களைக் கொண்ட, இப்பாடசாலை, தரம் 6 தொடக்கம் உயர்தரம் வரை கொண்டிருக்கின்றது. நீண்ட கால வரலாறு கொண்ட குறித்த பாடசாலை, அண்மையில் தேசிய பாடசாலையாகத் தரமுயர்த்தப்பட்டது.
# தம்பிலுவில் மத்திய கல்லூரி

## வரலாறு

திண்ணைப்பள்ளி முறைமையைக் கொண்டிருந்த தம்பிலுவில் கிராமத்தில், மெதடிஸ்த மிசனரிகளால் பத்தொன்பதாம் நூற்றாண்டின் பிற்பகுதியில், நவீனக் கல்வி அறிமுகப்படுத்தப்பட்டது. இன்றுவரை, தம்பிலுவில் சரஸ்வதி வித்தியாலயமாகப் பணியாற்றும் மெதடிஸ்த ஆண்கள் பாடசாலை ஒன்று 1877இல் ஆரம்பிக்கப்பட்டதுடன், 1879இல் மெதடிஸ்த பெண்கள் பாடசாலை ஒன்றும் (இன்றைய கலைமகள் வித்தியாலயம்) அங்கு ஆரம்பிக்கப்பட்டது. 73 மாணவிகளுடன், அன்றைய மட்டக்களப்பு மாவட்டத்தின் முன்னணிப் பெண்கள் பாடசாலைகளில் ஒன்றாக, அப்பாடசாலை விளங்கியதை, அம்மதகுருமாரின் குறிப்புகள் தெரிவிக்கின்றன.  
இருபதாம் நூற்றாண்டின் ஆரம்பத்தில் இலங்கையில் ஏற்பட்ட சைவ மறுமலர்ச்சி இவ்வூரிலும் பரவியது. இக்கிராமத்தைச் சேர்ந்த திரு.ஏ.நடராசா எனும் செல்வந்த்ர், தம்பிலுவில் அம்மன் ஆலயத்தின் எதிரே 1944இல் ஒரு சைவப்பள்ளியை அமைத்தார். 1945இல், மேற்குறிப்பிட்ட மூன்று பாடசாலைகளும் பிரித்தானிய அரசால் பொறுப்பேற்கப்பட்டு, சைவப்பள்ளி, "இளமுறைஞர் பாடசாலை" (யூனியர் ஸ்கூல்) என்ற பெயரில், மெதடிஸ்த பெண்கள் பாடசாலை அமைந்திருந்த வளாகத்துக்கு இடமாற்றப்பட்டது. இடவசதி கருதி, ஆண்கள் பாடசாலை, சைவப்பள்ளியின் வளாகத்துக்கும், பெண்கள் பாடசாலை, ஆண்கள் பாடசாலையின் இடத்துக்கும் இடமாற்றப்பட்டன. ஆண்டு ஒன்றிலிருந்து, ஐந்து வரை ஆண் - பெண் பாடசாலைகளில் கற்பதும், விரும்பினால், யூனியர் ஸ்கூலில் எட்டாமாண்டு வரை மேற்படிப்பைத் தொடரவும் அனுமதி வழங்கப்பட்டிருந்தது. இலங்கையின் சுதந்திரத்திற்குப் பின், யூனியர் ஸ்கூல் மகா வித்தியாலயமாக பெயர் மாற்றப்பட்டு, 1958இல், இன்றைய அதன் அமைவிடத்துக்கு இடமாற்றப்பட்டது.
# தம்பிலுவில் மத்திய கல்லூரி

## அதிபர்கள்

- திரு.ஏ.நடராசா (1944–1945) சைவப்பள்ளி தாபகர்
- திரு.செபமாலை (1945–1953) யூனியர் ஸ்கூல் முதலாவது அதிபர்
- திரு.கே.சோமசுந்தரம் (1953–1961)
- திரு.எஸ்.எம்.லீனா (1961–1969)
- திரு.எம்.பரராசசிங்கம் (1969–1970)
- திரு.எம்.சச்சிதானந்தசிவம் (1970–1984)
- திரு.பி.சதாசிவம் (1984–1988)
- திரு.ஜே.ஜெயராஜசிங்கம் (1988–1991)
- திரு.ஏ.கணேசமூர்த்தி (1991)
- திரு.ஆர்.நேசராசா (1991–1994)
- திரு.ஏ.கணேசமூர்த்தி (1994–1996)
- திரு.பி.சிவப்பிரகாசம் (1996–1997)
- திரு.எஸ்.தவராசா (1997)
- திரு.ஏ.கணேசமூர்த்தி (1998–2000)
- திரு.வ.ஜயந்தன்(2000–2009)
- திரு.த.புஷ்பராஜா (2009)
- திரு.சோ.இரவீந்திரன் (2010–2016)
- திரு.வ.ஜயந்தன்(2016– இன்றுவரை)
# தம்பிலுவில் மத்திய கல்லூரி

## மேலும் பார்க்க

- தம்பிலுவில்
# அலகிடு எதிர்மின்னி நுண்ணோக்கி

**அலகிடு எதிர்மின்னி நுண்ணோக்கி** (*Scanning electron microscope*, அஎநு) என்பது எதிர்மின்னியால் இயங்கப்படும் ஒரு நுண்ணோக்கியாகும். இது கொடுக்கப்படும் மாதிரியை அலகிட அதிக ஆற்றல் கொண்ட எதிர்மின்னி கீற்றைப் பயன்படுத்துகிறது. மாதிரியில் பட்டு வெளிப்படும் எதிர்மின்னியினால் கொடுக்கப்படும் குறிப்புகளைக் கொண்டு பெறப்படும் தகவல்களை வைத்து மாதிரியின் தோற்றமும், பண்புகளையும் அறிந்துகொள்ளலாம்.
# அலகிடு எதிர்மின்னி நுண்ணோக்கி

## வரலாறு

இந்நுண்ணோக்கியை வடிவமைத்து முதல் படமெடுத்தவர் மாக்ச் க்நால் என்பவராவார். இவர் 1935ம் ஆண்டு சிலிக்கன் ச்டீல் பயன்படுத்தி உருவங்களைப்பெற்றார்.
# அலகிடு எதிர்மின்னி நுண்ணோக்கி

## செயல்படுமுறை

அஎநு - வெப்ப அயனியாக்களால் டங்க்ச்டன் என்னும் தனிமத்தில் வெளிப்படும் எதிர்மின்னி கீற்றை அதாவது ஆற்றலை ஒருங்கமைத்து அவை மாதிரியின் மீது பட்டு வெளிப்படும் குறிப்புகளை சில பொருள்களைக்கொண்டு சேகரித்து கணினியில் உள்ள மென்பொருளின் துணைக்கொண்டு வடிவத்தை அறிய முடியும். இவை தற்காலத்தைய வளர்ச்சி. ஆதியில் இவை ஒளிஉறிஞ்சு தட்டுகளைப்பயன் படுத்தி பொருள்களை சேகரித்தோம். இவைகளால் நாம் நுண்மையான ஒரு பொருளை குறைந்தது 10000ம் பங்குகளுக்கு கூட்டிக்காண முடியும். இதில் இருக்கும் டங்க்ச்டன் தனிமமானது அதிக வெப்பநிலையிலும் உருகாது இருக்கும். இதன் வெப்பநிலை குறைந்தது 5000<sup>o</sup> வரை உருகாதிருக்கும்.
# அலகிடு எதிர்மின்னி நுண்ணோக்கி

## பயன்கள்

செல்களின் உட்கட்டமைப்புகளை அறியவும் தீநுண்மங்களை காணவும் இது பயன் படுகிறது.
# அலகிடு எதிர்மின்னி நுண்ணோக்கி

## மேற்குறிப்புகள்

- History of Electron Microscopy 1990s
- Baghaei Rad, Leili (2007). "Computational Scanning Electron Microscopy". International Conference on Frontiers of Characterization and Metrology.
- Suzuki, E. (2002). "High-resolution scanning electron microscopy of immunogold-labelled cells by the use of thin plasma coating of osmium". Journal of Microscopy 208 (3): 153–157. doi:10.1046/j.1365-2818.2002.01082.x
- Heide Schatten, James B. Pawley (2007). Biological Low-Voltage Scanning Electron Microscopy. Springer. pp.&nbsp;61–63. .
# மதிப்புக்குரிய வரலாற்றாளரின் ஆவணப் பதிவுகள்

**மதிப்புக்குரிய வரலாற்றாளரின் ஆவணப் பதிவுகள்** (ஆங்கிலம்: Records of the Grand Historian, சீனப் பெயர்: Shiji; சீனம்: 史记; பின்யின்: pinyin: Shǐjì) கிமு 109 - கிமு 91 காலப் பகுதியில் Sima Qian எழுதப்பட்ட பெரும் வரலாற்று நூல் ஆகும். இந்த நூல் சீன நாகரிகத்தின் தொடக்க பேரசராகக் கருதப்படும் Yellow Emperor காலத்தில் இருந்து (கிமு 2600) வரலாற்றாளரின் காலம் வரையான (கிமு 91) சுமார் 2500 ஆண்டு சீன வரலாற்றை விபரிக்கிறது. இதுவே சீனாவின் முதலாவது முறையான வரலாற்று ஆவணம் ஆகும். சீன வரலாற்றியலை இது மிக ஆழமாக பாதித்தது.
# சுவாங்சீ (நூல்)

**சுவாங்சீ (நூல்)** என்பது ஒரு சீன மெய்யியல் நூல். இது தாவோயிசத்தின் இரு முக்கிய மூலங்களின் ஒன்று, மற்றையது லா ஓசியின் Tao Te Ching ஆகும். இந்த நூல் பொ.ஊ.மு. 350–300 காலப் பகுதியில் எழுதப்பட்டதாகக் கருதப்படுகிறது. இதன் பெரும் பகுதியை சுவாங் சூ எழுதினார். இந்த நூலுக்கு அறுபது முக்கிய உரை நூல்கள் உள்ளன. சீன மெய்யியலில் அதிகம் உரை எழுதப்பட்ட நூல்களில் இதுவும் ஒன்றாகும்.